Nicola Sturgeon

Nicola Sturgeon (Irvine in oppido nata die 19 Iulii 1970) est politica Scotiae quae ab anno 2014 prima ministra et factionis Scoticae nationalis ductrix meret.

Nicola Sturgeon sodalis est factionis nationalis Scoticae ab anno 1986. Alumna Universitatis Glasguensis et olim causidicus in eadem urbe, legata est ad Parlamentum Scoticum ab anno 1999. Alexandro Salmond ductore factionis omnis, Sturgeon ductrix fuit legatorum huius factionis apud Parlamentum Scoticum annis 2004-2007. Quo anno, factione in comitiis victore, Salmond primus minister et Sturgeon prima ministra vicaria creati sunt. Salmond ab officio anno 2014 decedente, independentiá Scotiae nuper vocibus populi reiectá, eo successor Sturgeon nemine concurrente electa est.

 Bibliographia 
 Libby Brooks, "Nicola Sturgeon announces Scottish cabinet with equal gender balance" in The Guardian (21 Novembris 2014)
 Severin Carrell, "Nicola Sturgeon launches campaign to succeed Alex Salmond" in The Guardian (24 Septembris 2014)
 Ian Jack, "The triumph of Nicola Sturgeon" in The Guardian (23 Aprilis 2015)

 Nexus externi 

 Nicola Sturgeon apud factionem Scoticam nationalem
 Nicola Sturgeon apud Parlamentum Scoticum

Categoria:Politici Scotiae
Categoria:Alumni Universitatis Glasguensis
Categoria:Causidici
Categoria:Gubernatores provinciarum